सोशल मीडिया पर वीडियो शेयर करने वाले कुछ लोगों ने पिटाई करने वालों को “गौरक्षक” बता रहे हैं। लेकिन वीडियो से ये बिल्कुल साफ नहीं है कि घटना कहां की है और उसके पीछे क्या मकसद है। पिछले कुछ समय से कथित गौरक्षकों द्वारा गाय या बीफ के मुद्दे को लेकर लोगों की पिटाई के कई वीडियो सामने आ चुके हैं। राजस्थान में हाल ही में तमिलनाडु सरकार के अधिकारियों के संग भी कथित गौरक्षकों ने मारपीट की थी।